kardio megalie | Health24
Posted by: Marico | 2009/05/31
Ons 29-jarige verstandelik gestremde seun het 18 mde gelede kardio miokarditis opgedoen wat genees het, maar kardio miopatie is sedertdien as chronies behandel. Verlede jaar het hy redelik goed gedoen met geen ernstige siektes. Sy hartspierfunksie het van 19% na 40% verbeter in 2008, maar is tans weer slegs 20%. Sedert Maart vanjaar tot 2 weke gelede was hy reeds 4 keer gehospitaliseer in ICU. Hoewel hy op verskeie medikasie (Lanoxin, Lasix, dilatrent, prexum) is, het hartversaking weer ingetree. Sy longe is nat en brongitis en pneumonie genees nie meer met mondelikse antibiotika. Kardioloog sê die spierfunksie gaan nie weer verbeter. Ek sien op sy laaste x-strale word kardio megalie met biventrikulê re vergroting gediagnoseer. Wat beteken dit. Waar kan ek meer lees oor hierdie toestand, prognose, ens.
Jammer om te hoor jou seun is so siek. Biventrikulere vergroting beteken dat albei die hart se ventrikels (onderste hart kamers) vergroot is en is 'n aanduiding dat die spiere van die hartkamers of pap en swak is, of dat die hartspier erg verdik is omdat dit teen weerstand moet pomp. Kardiomegalie beteken net hart vergroting en is die beskrywing van die simptoom, nie 'n siekte nie.Die oorsaak van sy hartversaking is waarskynlik die Kardiomiopatie wat veroorsaak is deur hartspier skade agv die miokarditis ( infeksie van die hartspier)